વિજય રૂપાણી આજે જાણીતી મીડિયા ચેનલ આજ તકમાં ઇન્ટરવ્યૂ આપ્યું હતું. આ પ્રસંગે તેમને જ્યારે પુછવામાં આવ્યું કે રાજ બબ્બર કહે છે કે અમિત શાહ હિંદુ નથી જૈન છે. તો આ પર વિજય રૂપાણીએ કહ્યું કે અમિત શાહ જૈન નથી. આ સાથે જ જ્યારે હાર્દિક પટેલની સીડીનો મામલો તેને પુછવામાં આવ્યું તો ભડકીને વિજય રૂપાણીએ કહ્યું કે અમે કોઇની પણ સીડી નથી બહાર પાડી. તેના જ સાથીએ તેની સીડી પ્રેસ સામે રાખી છે. અને આ વાત તેનો સાથી પણ સ્વીકારે છે. વધુમાં વિજય રૂપાણીને રાહુલ ગાંધીના બિન હિંદુ મામલે પણ કહ્યું કે ભાજપ ખાલી વિકાસના મુદ્દામાં રસ છે. બિન હિંદુનો મુદ્દો કોંગ્રેસે ઊભો કર્યો હતો અમે તો ખાલી તેનો જવાબ આપ્યો. સાથે જ આ પ્રસંગે વિજય રૂપાણીએ કહ્યું ઉત્તર પ્રદેશની સ્થાનિક ચૂંટણીની જેમ આ વખતે ગુજરાતમાં પણ ભાજપનો વિજય થશે કારણ કે ભાજપ પાસે મોદી જેવો નેતા, વિકાસ જેવી નીતિ અને લોકો સાથે ગુજરાતી તરીકેનો નાતો આમ નેતા, નીતિ અને નાતો ત્રણેય છે અને અમે એક ઇમાનદાર પાર્ટી પણ છીએ.